Sami Yusuf

Sami Yusuf (21. juli 1980.) je britanski pjevač, muzičar i kompozitor azerbejdžanskog porijekla. Rođen je 1980. u Teheranu u azerbejdžanskoj muzičkoj porodici, a odrastao je u Londonu. Otac mu je bio kompozitor i njegov prvi učitelj u muzici. U ranoj mladosti je naučio svirati nekoliko instrumenata. Muziku je studirao na jednoj od najprestižnijih svjetskih muzičkih akademija, Kraljevskoj muzičkoj akademiji u Londonu. Svoj muzički talenat odlučio je iskoristiti pokretanjem novog trenda duhovne muzike muslimana koji žive na Zapadu.

Sami Yusuf prakticira islam i kroz svoje pjesme prenosi poruku islama i hrabri muslimansku omladinu na Zapadu da bude ponosna na svoju vjeru i identitet.

Međunarodnu pažnju stekao je izdavanjem svog debitantskog albuma Al-Muʽallim 2003. Od 2020. objavio je osam studijskih albuma, pet live albuma i jedan kompilacijski album. Njegove studijske albume je uglavnom izdala Andante Records, a prva dva je izdala Awakening Records. Do 2016. prodao je preko 34 miliona albuma.

Pored engleskog, Jusuf je nastupao na arapskom, kurdskom, azerbejdžanskom, perzijskom, turskom, pandžabskom i urdu jeziku, ponekad u istom djelu, kao što je bio slučaj sa njegovim hitom "Hasbi Rabbi". Njegov rad je obilježen miješanjem različitih muzičkih stilova i žanrova, uključujući elemente sufijske, narodne i rok-muzike. Koristio je svoj višejezični i multi-instrumentalistički stil za rješavanje društvenih, duhovnih i humanitarnih pitanja. Kao priznanje za njegovu filantropiju, 2014, imenovan je za globalnog ambasadora Ujedinjenih nacija za Svjetski program za hranu.

 Diskografija 
 Studijski albumi 
 Album  GodinaAl-Mu'allim  2003. My Ummah  2005. Without You  2009. Wherever You Are  2010. Salaam  2012.The Centre  2014. Songs of the Way, Vol. 1  2015.Barakah 2016.SAMi (EP) 2018.

 Live albumi 
 Album  GodinaLive At the Katara Amphitheatre2015. Live in Concert 2015Live in London 20162016. Live at the Dubai Opera  Live in Concert – EP 2019. Live in new Delhi – EP Azerbaijan: A Timeless Presence (Live) Live at the Fes Festival of World Sacred Music  The House Concert  2020. Beyond the Stars (Live)  2022. When Paths Meet (Live at the Holland Festival)  2023. When Paths Meet (Vol. 2)  2024.

 Kompilacijski albumi 
 Album  GodinaThe Sapiential Album, Vol. 12020.O Lovers: Music from the Unseen World

 Singlovi 
 Album  GodinaForgotten Promises2011.The SourceHope Survives2014.Mast Qalandar2016. Al Faqir  2018. Ya Hayyu Ya Qayyum  2019. Khorasan (Instrumental)  Oblivion  Light upon light  The 99 Names  2020.One

 Boravak u BiH 
Nekoliko puta je boravio u Bosni i Hercegovini, a učestvovao je na koncertu Moj Ummete, održanom u julu 2007. na stadionu Koševo u Sarajevu. U Sarajevu je u produkciji Hayat TV snimio spot za pjesmu Munajat.

 Reference 

 Vanjski linkovi 

 Oficijelna web stranica Sami Yusufa
 Intervju sa Sami Yusufom na NTV Hayat (Video bosanski)
 Intervju Sami Yusufa za Preporod
 Spot za pjesmu Munajat snimljen u Sarajevu (video)
 Sami Yusuf : musique.arabe (fr)

*
Kategorija:Britanski pjevači
Kategorija:Azerbejdžanski pjevači
Kategorija:Azerbejdžanski kantautori
Kategorija:Biografije, Teheran
Kategorija:Rođeni 1980.